《兰语篇》
清代·鲍倚云

幽芳不知春，春赴桃蹊水。回波忆旧雨，冥濛晓烟里。

畴昔子慕予，窈窕竟奚似。目成山之南，清川渌如此。

萧萧秋雨恶，檐端孕花蕊。酷腊酿奇寒，土乾未滋蚁。

引领期入房，吹衣北风起。根垡暗已朽，处堂昧生理。

怨长交不终，媒劳复谁倚。酾酒与花盟，花光去若驶。

荪兮独自愁，何人信予美。

作者简介：鲍倚云字薇省，号苏亭、退余。徽州岩寺人。乾隆间优贡生。工诗，少以《红豆诗》见赏于同邑吴瞻泰。兼工书画。又爱兰成癖，撰有《兰讯篇》《兰语篇》，汇集成《艺兰杂记》，为最早提出兰花瓣形理论的兰谱。40岁不赴举，以经学授于乡，金榜出其门下。著有《寿藤斋诗集》40卷及《退余丛话》。